लंदन, 15 जून (वार्ता)। पिछली चैंपियन भारत गी मध्यक्रम दे बल्लेबाजें दी सुस्ती दा खामियाजा ऐतवारें रातीं इत्थें इंगलैंड दे खलाफ करो जां मरो दे मकाबले इच त्रौं रनें दी बिंद हारी हार दे रूप इच चकाना पेआ ते इसदे कन्नै गै भारत 20-20 विश्‍वकप दी खताबी दौड़ थमां बाह्‌र होई गेआ। सुपर अट्ठ चरण दे इस मैच जित्तने दी सूरत इच गै भारत सेमीफाइनल तक्कर पुज्जने दी मेद करी सकदा हा ब इयां नेई होआ ते मते गै धूम धड़ाके कन्नै शुरूआत करने आह्ले भारतीय सूरमें नराशा दे सागर इच डुब्बी गे।